***ХІІІ Основно училище “Св. св. Кирил и Методий”***

***гр. Перник – 2303; ул. “Mладен Стоянов” №2 ; тел. 076/67 05 80***

***e-mail: info-1403208@edu.mon.bg***

УТВЪРДИЛ

ДИРЕКТОР: .......................................

 /Валерия Такова/

**Програма**

**за предоставяне на равни възможности и приобщаване на децата и учениците от уязвими групи в XIII ОУ „Свети Свети Кирил и Методий”– гр. Перник**

**за учебната 2023/2024 година**

*Програмата е приета на заседание на Педагогическия съвет (Протокол №*12/14.09.2023*г.), в изпълнение на чл. 263, ал. 1, т. 9 от Закона за предучилищното и училищното образование.*

**I. ВЪВЕДЕНИЕ**

 Програмата за предоставяне на равни възможности и приобщаване на децата и учениците от уязвими групи в ХIII ОУ „Св.св. Кирил и Методий” – гр. Перник има за цел да конкретизира дейностите по реализиране на националните приоритети в системата на предучилищното и училищното образование на ниво образователна институция в областта на предоставянето на равен достъп до качествено образование и приобщаване на всяко дете и на всеки ученик, и обхващане и задържане в училище на деца и ученици в задължителна предучилищна и училищна възраст.

Програмата е изготвена в съответствие с:

* *Конвенция за правата на детето;*
* *Национална стратегия за детето (2008 – 2018 г.);*
* *Стратегия за образователна интеграция на децата и учениците от етническите малцинства;*
* *Национална стратегия на Република България за интегриране на ромите (2012 – 2020 г.);*
* *Рамкова програма за интегриране на ромите в българското общество (2010 – 2020 г.);*
* *Закон за предучилищното и училищното образование (ЗПУО);*
* *Закон за закрила на детето;*
* *Закон за защита от дискриминация;*
* *Наредба за приобщаващото образование;*
* *Механизъм за съвместна работа на институциите по обхващане и включване в образователната система на деца и ученици в задължителна предучилищна и училищна възраст*.

**II. ОСНОВНИ ЦЕЛ, ЗАДАЧИ И ПРИОРИТЕТНИ ОБЛАСТИ**

 Основната цел на Програмата е да предостави ефективен модел от управленски решения, педагогически подходи и система от междуинституционално взаимодействие за оптимално използване на ресурсите на училището, родителската общност и заинтересованите страни за постигане на образователна среда, в която на всички деца и ученици се осигуряват равни възможности за развитие, с учениците от уязвими групи се постига навременно включване, приобщаване и задържане в училище. Програмата цели да се подобри междуинституционалното взаимодействие на училището и страните по Механизма и да се определят функциите и задълженията на всички педагогически специалисти, за да се постигне по-пълен обхват и задържане на децата и учениците в задължителна предучилищна и училищна възраст.

Реализирането на целта на програмата ще се осъществи при спазване на *държавните образователни стандарти, Механизма за съвместна работа на институциите по обхващане и включване в образователната система на деца и ученици в задължителна предучилищна и училищна възраст*, сътрудничество с институции, като приоритетно се работи по следните задачи:

* Предоставяне на обща подкрепа за личностно развитие;
* Предоставяне на допълнителна подкрепа за личностно развитие;
* Своевременно идентифициране на категориите деца и ученици от уязвими групи, определяне на потребностите им от подкрепа за личностно развитите;
* Включване и задържане на учениците, които не са обхванати, преждевременно напуснали и ученици в риск от отпадане от училище;
* Проследяване и отчитане на резултатите от прилагането на дейностите в настоящата програма.

**Категории ученици, за които се прилага Програмата**

Всички деца и ученици имат право на качествено образование, в т.ч. приобщаващо образование. Това право се гарантира чрез *ЗПУО*.

*„Всеки има право на образование и може да повишава образованието и квалификацията си чрез учене през целия живот. Приобщаващото образование е неизменна част от правото на образование.“чл. 7, ал. 1 и ал. 2 от ЗПУО.*

Реализирането на правото на качествено образование в В ХIII ОУ „Св.св. Кирил и Методий” – гр. Перник се осъществява чрез предоставяне на равни възможности за всички ученици, в т.ч. от уязвими групи. В категорията **уязвими групи** попадат ученици, за които съществува риск от отпадане от образователната система, както и преждевременно напусналите я. Разгледана по-детайлно, тази група ученици може да включва ученици с:

* хронични или застрашаващи живота заболявания;
* майчин език, различен от българския;
* статут на бежанци, липса на документи;
* по-голяма календарна възраст, в сравнение с другите ученици;
* ранен брак, бременност и родителство;
* социални пречки, влошени социално-битови условия, проблеми в семейството;
* детски труд;
* честа смяна на училище;
* голям брой отсъствия;
* ниски резултати от ученето;
* проблемно поведение;
* напуснали преждевременно образователната система;
* не са обхванати в училище (не са записани).

 **Реализирането** на целта на програмата ще се осъществи при спазване на насоките за работа на системата на училищното образование през учебната 2022-2023 година в условията на **COVID-19**, спазвайки ***задължителните мерки за ограничаване на рисковете от разпространение на вируса.***

**III. ДЕЙНОСТИ ЗА ОСИГУРЯВАНЕ НА РАВНИ ВЪЗМОЖНОСТИ И ПРИОБЩАВАНЕ НА ДЕЦАТА И УЧЕНИЦИТЕ ОТ УЯЗВИМИ ГРУПИ ЗА УЧЕБНАТА 2023/24г.**

|  |  |  |  |
| --- | --- | --- | --- |
| **Дейност** | **Индикатори за успех** | **Срок** | **Отговорни лица** |
| Планиране на мерки за подобряване качеството на обучението с фокус уязвими групиПовишаване интереса на учениците към работата в екип чрез участие в училищни проекти. | Работеща система от мерки за справяне с проблема | Съгласно годишния план на училищетоПостоянен | ДиректорУчители |
| Сформиране на постоянна училищна комисия за приобщаване и задържане на ученици | Кадрово осигурен процес на работа с уязвими групи | Начало на учебната година | Директор |
| Квалификационна дейност – обучения на педагогическите специалисти за идентифициране и работа с ученици от уязвими групи и прилагане на Механизма за обхват | Ефективна работа с Информационна система за реализация на механизма (ИСРМ) | Съгласно плана за квалификационна дейност | Директор |
| Включване на педагогически специалисти в екипите за обхват  | Приложен Механизъм за обхват на ниво училище | Съгласно указанията за работа с Информационна система за реализация на механизма | Директор |
| Идентифициране на основните рискови групи ученици | Конкретно определяне на ученици, обект на работа | Учебна 2023/24 година | КоординаторКласни ръководители |
| **Предоставяне на ОПЛР** Присъствени и онлайн консултации с учениците в риск и с родителите имДопълнителни консултации по учебни предметиДопълнително обучение по български език с ученици, за които той не е майчин езикДопълнително обучение по учебни предмети, по които учениците имат затрудненияПо-голяма атрактивност на преподавания материал чрез електронни уроци, интерактивни методи, онагледяване, практическа насоченост Осигуряване на позитивна среда, преодоляване на проблемното поведениеПланиране и реализиране на комплекс от дейности, ориентирани към потребностите на ученици с проблемно поведение Включване в занимания по интересиКариерно ориентиране | Предоставена подкрепа за личностно развитие в съответствие с индивидуалните потребности на всеки ученик | Учебна 2023/24 година | КоординаторПсихологКласни ръководителиУчители |
| **Предоставяне на ДПЛР**Осигуряване на достъпна архитектурна, обща и специализирана подкрепяща среда, технически средства, дидактически материали, методики и специалистиРабота с дете и ученик по конкретен случай Работа по Планове за подкрепа на деца и ученици в риск, талантливи и хронично болни деца и ученици | Предоставена подкрепа за личностно развитие в съответствие с индивидуалните потребности на всеки ученик | Учебна 2023/24 година | ДиректорКоординаторЕПЛР |
| Включване в дейности от спортния и празничния календарОрганизиране на извънкласни и извънучилищни дейности, групи по различни видове спорт, вокална група, литературно студио, приложни изкуства и др.  | Повишена мотивация за учене. Задържане в училище | Учебна 2023/24 година | Комисия |
| Осигуряване на безплатни учебници | Преодолени пречки от социален характерЗадържане в училище | Учебна 2023/24 година | Комисия |
| Контрол върху издадените медицински бележки и посещаемостта | Намален брой отсъствия | Учебна 2023/24 година | ДиректорКласни ръководители |
| Организиране и провеждане на родителски срещи. | Включване на родителите, промяна в нагласите. Задържане в училище | Учебна 2023/24 година | Класни ръководители |
| Подкрепа за ползването на социални услуги (координирано с Отдел „Закрила на детето“) | Задържане в училище | Учебна 2023/24 година | КомисияДиректор |